

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VUKA**

**Jedinstveni upravni odjel**

KLASA: 112-03/21-01/02

URBROJ: 2158/06-01-21-1

Vuka, 21. siječnja 2021. godine

Na temelju članaka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18 i 112/19), te članka 1. Uredbe o dopuni Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 4/18), Pročelnica JUO Općine Vuka, raspisuje

**O G L A S**

za prijam službenika u Jedinstveni upravni odjel Općine Vuka

zbog obavljanja privremenih poslova

**Radno mjesto: Administrator projekta** „ZAŽELI BOLJI ŽIVOT U OPĆINI VUKA-FAZA II, Zaželi – Program zapošljavanja žena II“, (1 izvršitelj), na određeno vrijeme, najduže do godinu dana.

**Opis poslova:** obavljanje administrativnih poslova vezanih uz projekt „ ZAŽELI BOLJI ŽIVOT U OPĆINI VUKA-FAZA II”, prikupljanje i kontrola računa, pomoć u organiziranu provedbenih aktivnosti, organizaciji okruglih stolova, pomoć pri izradi izvještaja, pomoć pri obračunu plaća, pomoć u provedbi aktivnosti, te izvršavanje ostalih poslova po potrebi vezanih uz provedbu projekta.

**Uvjeti su:**

Opći uvjeti za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19), odnosno:

- punoljetnost,

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

Za prijam u službu ne smiju postojati zapreke iz članaka 15. i 16. gore navedenog Zakona.

Posebni uvjeti za prijam u službu:

- srednja stručna sprema ekonomskog ili upravnog smjera

- najmanje jedna godina radnog iskustva na odgovarajućim poslovima

- poznavanje rada na računalu

**Uvjeti radnog mjesta:**

* puno radno vrijeme,
* pored rada u upravnom odjelu, obuhvaća i terenski rad,

**Obvezni probni rad je 2 (dva) mjeseca od dana prijama u službu.**

Uz prijavu kandidati moraju priložiti:

- Životopis

- Dokaz o državljanstvu (presliku osobne iskaznice, putovnice ili domovnice)

- Dokaz o odgovarajućoj stručnoj spremi (presliku svjedodžbe)

- Izvod iz elektroničkog zapisa o radno pravnom statusu (potvrda o podacima evidentiranima u bazi podataka Hrvatskog zavoda za mirovinsko osiguranje), ne starije od 30 dana od dana raspisivanja oglasa,

- potvrdu poslodavca ili preslika drugog odgovarajućeg dokumenta (ugovor o radu, rješenje o rasporedu i sl.) o radnom iskustvu ostvarenom na poslovima odgovarajuće stručne spreme i struke od najmanje jedne godine,

- uvjerenje da se protiv kandidata/kinje ne vodi istražni ili kazneni postupak, ne starije od 30 (trideset) dana (izvornik) od dana raspisivanja oglasa,

* vlastoručno potpisanu izjavu kandidata da kod njega ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Ako kandidat/kinja uz prijavu priloži dokumente u kojima osobni podaci nisu istovjetni, dužan/na je dostaviti i dokaz o njihovoj promjeni (preslika vjenčanog lista, rodnog lista i sl.)

Uvjerenje o zdravstvenoj sposobnosti dostavlja izabrani kandidat/kinja nakon obavijesti o izboru, a prije donošenja rješenja o prijmu u službu.

Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa ne smatra se kandidatom/kinjom prijavljenim/om na oglas sukladno članku 21. Zakona i njegova/njena prijava neće biti razmatrana, te će o tome biti dostavljena pisana obavijest.

Podnositelji/ce nepotpunih prijava neće biti pozvani na dopunu prijave.

Urednom prijavom smatra se prijava koja sadrži sve podatke i priloge navedene u ovom oglasu.

Na web-stranici: www.opcina-vuka.hr dostupan je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti, te intervjua, kao i ostale informacije o oglasnom postupku. Na web stranici općine Vuka bit će objavljeno vrijeme održavanja provjere znanja i sposobnosti kandidata, intervjua te popis pravnih izvora za pripremanje kandidata, najmanje 5 dana prije održavanja provjere.

Prijave na oglas s podacima i dokazima o ispunjavanju propisanih uvjeta oglasa potrebno je dostaviti u roku **8 (osam)** dana od dana objave oglasa u HRVATSKOM ZAVODU ZA ZAPOŠLJAVANJE, Područna služba Osijek.

**Prijave se upućuju na adresu: Općine Vuka, Osječka 83, 31403 Vuka, s naznakom „ZA OGLAS ZA PRIJAM SLUŽBENIKA NA ODREĐENO VRIJEME (ADMINISTRATOR PROJEKTA) – NE OTVARAJ“**

O rezultatima oglasa kandidati će biti obaviješteni u zakonskom roku.

Pročelnica

Marijana Sertić, dipl.iur.